31 | Januarie | 2010 | Herriemerrie
Ek was eendag by die dokter gewees. Die besoek is deur die medies gedek, maar ek moes die medisyne uit my sak uit betaal het. Ek het daardie dag onder andere antibiotika gekry. Ek was natuurlik nie baie gelukkig met die wending gewees nie en het almal wat wou hoor vertel wat ek daarvan dink. Tot my ma my vertel dat haar kat veearts toe moes gaan. Sy antibiotika was dubbel die prys van my antibiotika.
Met een drastiese verskil. Ek kon my voorskrif na 'n apteek geneem het wat die medisyne van die medies sou eis. Die kat het nie medies gehad nie. Ek kon na 'n staatshospitaal toe gegaan het en daar omtrent kosteloos behandel geword het. Die kat kon veearts toe of siek bly. Teen die veearts se prys. Was daar doodeenvoudig nie geld vir die medisyne nie, was dit maar daarnatoe. Dit is maar net 'n kat. Of 'n hond, of 'n bees, of 'n skaap . . . Dan word ek vertel dat mense wat lief is vir diere veeartse word.
Gaan loop 'n mens deur enige minder-gegoede buurt, tref die oormaat diere jou altyd soos 'n vuis tussen die oë. Mens skud maar jou kop en wonder hoe die mense diere durf aanhou as hulle hulleself nie eers kan voer nie. Dit is verseker vir die meerderheid gevalle wel 'n geval van hulle gee net nie om nie. Maar as ons nou regverdig wees, moet ons erken dat daar wel die enkeles is wat vir hulle vierpotige vriende lewe. Wat eers hulle troeteldiere sal voer en dan, as daar iets oorbly, self sal eet.
Natuurlik het hulle nie geld vir die luukse vir 'n veearts nie. Natuurlik sal hulle diere aanteel teen 'n skrikwekkende tempo. Veeartse vra kontant en kontant is die een ding wat hulle nie het nie. As die wollerige maatjie siek raak, is gebed die enigse uitweg. Niemand kan van die veearts verwag om verniet te werk nie. Selfs die DBV is glad nie skaam om hulle pond vleis te eis nie.
Die probleem is nie net beperk tot die laer ekonomiese klasse nie. Die gemiddelde gesin met uitgawes soos behuising, skoolfonds, elektrisiteit, kos, klere, motors ens het, het ook nie altyd die kontant vir 'n onvoorsiene probleempie met die hond of kat nie. Dit is hartseer, die is nie regverdig nie, maar dit is die realiteit. Een wat die weerloses moet betaal.
Ek wil graag weet of die tariewe van veeartse billik is. Goed en wel, hulle moet ook 'n bestaan kan maak. Hulle het hard geswot om te kom waar hulle is. Maar, is daar nut aan hulle as mense hulle nie kan bekostig nie? Is daar iewers 'n middeweg waarvan ek nie bewus is nie?
Gestel nou daar is 'n week elke jaar waarin diere gratis gesteriliseer kan word, sal die gevalle van dieremishandeling en -verwaarlosing nie aansienlik minder wees nie?
Verskeie mense het al genoem dat Sondag aand nie heeltemaal hulle gunsteling tyd van die week is nie. Dit is gewoonlik die tyd wat hulle na mense verlang wat hulle nie eers ken nie. 'n Blou aand, een wat hulle sou betaal om te vermy.
Ek het nie juis sterk gevoelens teenoor 'n Sondagaand nie. In my oë is Sondagaand familietyd. Dit is een van die min tye wat jy verseker kan wees dat almal by die huis gaan wees, sonder veel om te doen. Niemand sit vrywillig Sondagaand by die werk nie. Kinders se sosiale lewens word ook op 'n Sondagaand geonderbreek. Dit is die een tyd wat 'n mens ook nie sommer afsprake maak nie.
Toe ons klein was, was Sondagaande die tyd wat ons vensterkopies gaan doen het. Siende dat ons op 'n klein dorp gewoon het, het dit beteken dat ons voor elke moontlike winkelvenster gaan bestudeer het. Ons het ook gaan vergewis oor watter karre daar op die oomblik op die mark was. Dit was die tyd om so lank jou Kersgeskenk uit te soek en daarvoor te begin skimp en onderhandel. Natuurlik het ons nie verniet geloop nie. Snork! Onthou, ons moes deur die HELE dorp loop. Die beloning was gewoonlik 'n draai roomys gewees.
Noudat ek groot is, verskil die Sondagaand prentjie. Ek vir een gaan nie op 'n Sondagoggend vroeg opstaan vir kerk as ek ewe goed die aand 'n diens kan bywoon nie. Dus begin my Sondagaand "tradisie" in die kerk. Na kerk beloon ek myself met 'n ietsie uit Beker en Boontjie uit. Beloon is seker nie die regte woord om te gebruik nie. In elk geval, daarna sal ek kyk of ek die week wil gaan fliek en 'n bietjie gaan rondkrap in die boekwinkel en CD winkels. Daarna gaan ek huis toe waar ek gewoonlik 'n fliek sal kyk en vroeg inkruip. Sondae is die een aand in die week wat ek nie sommer middernag sien nie.
Hoe spandeer jy jou Sondae aande? Polse afkou tel nie.
Breinvasbrand: Wat is die naam van die U2 lied wat handel oor die gebeure van 30 Januarie 1972?
Breinlosbrand: Griffel was reg met Saab.
En 'n video wat met niks in die skrywe verband hou nie.
Johan le Roux (Nell/Maxie)
Ethiopian Airlines (Nell/Maxie)
Sandra Laing (Nell/Maxie)
Charlene Smith het nie 'n anti-verkragtings toestel ontwikkel nie. (Nell/Maxie)
Martina Navratilova was nie betrokke by die 1973 battle of the sexes tennis toernooi nie. (Nell/Maxie)
Kool groei nie ondergronds nie (Nell)
Sense and Sensibility; First impressions was die oorspronklike naam van Pride and Prejudice (Maxie)
Chardonnay is 'n wit wyn (Nell/Maxie)
Stong enough – Cher (Maxie)
Meet me halfway – Black Eyed Peas (Nell/Maxie)
No Matter – Jack Radics (Xena)
Bonus: Nell: Stronger – Mary J Blige / Britney Spears / Kerry Hilson / Christina Aguilera / Jordyn Taylor; Clever – Erykah Badu; Frustration – La Toya Jackson / Moffatts; My frustration – Coal Chamber; Strong Enough – Stacie Orrico / Kina Grannis; Not strong enough – The Undecided / Blackhawk; Lift the Lid – Nazareth; Enjoy – Bjork / Janet Jackson; Battle – Colbie Caillat / Missy Higgins; The Art – Rachael Lampa / Levellers / Taproot; Doesn't Matter – Alicia Keys / Janet Jackson / Akon / Jeff Bernat; Favour – Keri Hilson / Rocco Deluca & The Burden
Maxie: Don't matter – Akon; Always – Atlantic Star; Strong – Robbie Williams; Strong – Jordan taylor; Meet me halfway – Moody Blues; Strong enough -Sheryl Crow; Strong enough – Stacie Orrico; Strong enough – Ryan Tedder; Struggle – Ashanti; The struggle – 30 seconds to mars; fireplace – REM; Fireplace – Jenny Lewis and the Watson twins; Always – Bon Jovi; Always – Erasure; Frustration – Soft Cell; Frustration – La Toya Jackson; Open – Demi Lovato; Ask – The Smiths; It doesn't matter – Brandy; It doesn't matter – Depeche Mode; It doesn't matter – Wyclef Jean; Neighbor – Ugly Kid Joe